
Par apropriācijas pārdali
· 1. Lai nodrošinātu pedagogu darba samaksu 2026. gadā, ņemot vērā izglītojamo skaita un struktūras izmaiņas uz 2026. gada 1. septembri un finansēšanas modeļa "Programma skolā" ieviešanu, pārdalīt finansējumu 787 760 euro apmērā no Izglītības un zinātnes ministrijas budžeta apakšprogrammas 01.05.00 ''Dotācija privātajām mācību iestādēm'' uz:
· 1.1. valsts budžeta resora ''62. Mērķdotācijas pašvaldībām'' programmu 05.00.00 ''Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām'' – 387 916 euro;
· 1.2. valsts budžeta resora ''62. Mērķdotācijas pašvaldībām'' programmu 10.00.00 ''Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām" – 399 844 euro.
· 2. Atbalstīt apropriācijas pārdali 2026. gadā valsts budžeta resora ''62. Mērķdotācijas pašvaldībām'' programmas 05.00.00 ''Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām'' ietvaros, samazinot finansējumu prioritārajam pasākumam ''STEM piedāvājuma nostiprināšana valsts nozīmes interešu izglītības centros'' 71 796 euro apmērā un palielinot finansējumu pārējiem pasākumiem 71 796 euro apmērā, lai nodrošinātu pedagogu darba samaksu pašvaldību izglītības iestādēs.
· 3. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei 2026. gadā atbilstoši šā rīkojuma 1. punktam.
· 4. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

